title: Directiva (UE) 2017/1564 a Parlamentului European și a Consiliului din 13 septembrie 2017 privind anumite utilizări permise ale anumitor opere și ale altor obiecte ale protecției prin drept de autor și drepturi conexe în beneficiul persoanelor nevăzătoare, cu deficiențe de vedere sau cu dificultăți de citire a materialelor imprimate și de modificare a Directivei 2001/29/CE privind armonizarea anumitor aspecte ale dreptului de autor și drepturilor conexe în societatea informațională

text:
                  20.9.2017

                  RO

                  Jurnalul Oficial al Uniunii Europene

                  L 242/6

            DIRECTIVA (UE) 2017/1564 A PARLAMENTULUI EUROPEAN ȘI A CONSILIULUI
      din 13 septembrie 2017
      privind anumite utilizări permise ale anumitor opere și ale altor obiecte ale protecției prin drept de autor și drepturi conexe în beneficiul persoanelor nevăzătoare, cu deficiențe de vedere sau cu dificultăți de citire a materialelor imprimate și de modificare a Directivei 2001/29/CE privind armonizarea anumitor aspecte ale dreptului de autor și drepturilor conexe în societatea informațională
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 114,
      având în vedere propunerea Comisiei Europene,
      după transmiterea proiectului de act legislativ către parlamentele naționale,
      având în vedere avizul Comitetului Economic și Social European (1),
      hotărând în conformitate cu procedura legislativă ordinară (2),
      întrucât:

                  (1)

                  Actele juridice ale Uniunii în domeniul dreptului de autor și al drepturilor conexe asigură securitate juridică și un nivel ridicat de protecție a titularilor de drepturi și constituie un cadru juridic armonizat. Cadrul respectiv contribuie la funcționarea corectă a pieței interne și stimulează inovarea, creația, investițiile și producerea de conținut nou, inclusiv în mediul digital. De asemenea, acesta urmărește să promoveze accesul la cunoștințe și cultură prin protejarea operelor și a altor obiecte ale protecției, prevăzând în același timp excepții sau limitări de interes public. Ar trebui păstrat un echilibru just între drepturile și interesele titularilor de drepturi și cele ale utilizatorilor.

                  (2)

                  Directivele 96/9/CE (3), 2001/29/CE (4), 2006/115/CE (5) și 2009/24/CE (6) ale Parlamentului European și ale Consiliului armonizează drepturile titularilor de drepturi în domeniul dreptului de autor și al drepturilor conexe. Directivele menționate, împreună cu Directiva 2012/28/UE a Parlamentului European și a Consiliului (7), prevăd o listă exhaustivă a excepțiilor și limitărilor referitoare la drepturile respective care permit utilizarea conținutului fără autorizarea titularilor de drepturi în anumite condiții, în vederea îndeplinirii anumitor obiective de politică.

                  (3)

                  Persoanele nevăzătoare, cu deficiențe de vedere sau cu dificultăți de citire a materialelor imprimate se confruntă în continuare cu numeroase obstacole care le împiedică să aibă acces la cărți și alte materiale imprimate protejate prin drept de autor și drepturi conexe. Având în vedere drepturile persoanelor nevăzătoare, cu deficiențe de vedere sau cu dificultăți de citire a materialelor imprimate, recunoscute în Carta drepturilor fundamentale a Uniunii Europene (denumită în continuare „carta”) și în Convenția Organizației Națiunilor Unite privind drepturile persoanelor cu dizabilități (UNCRDP), ar trebui luate măsuri pentru a spori disponibilitatea cărților și a altor materiale imprimate în formate accesibile și pentru a îmbunătăți circulația acestora pe piața internă.

                  (4)

                  Tratatul de la Marrakesh pentru facilitarea accesului la operele publicate al persoanelor nevăzătoare, cu deficiențe de vedere sau cu dificultăți de citire a materialelor imprimate (denumit în continuare „Tratatul de la Marrakesh”) a fost semnat în numele Uniunii la 30 aprilie 2014 (8). Scopul său este să îmbunătățească disponibilitatea și schimburile transfrontaliere ale anumitor opere și ale altor obiecte ale protecției în formate accesibile pentru persoanele nevăzătoare, cu deficiențe de vedere sau cu dificultăți de citire a materialelor imprimate. Conform Tratatului de la Marrakesh, părțile contractante au obligația de a prevedea excepții sau limitări ale dreptului de autor și ale drepturilor conexe în cazul realizării și difuzării de exemplare în format accesibil ale anumitor opere și ale altor obiecte ale protecției și în cazul schimbului transfrontalier al respectivelor exemplare. Încheierea Tratatului de la Marrakesh de către Uniune îi impune acesteia să își adapteze dreptul prin instituirea unei excepții obligatorii și armonizate pentru utilizările, operele și persoanele beneficiare care intră sub incidența tratatului respectiv.

                  (5)

                  În conformitate cu Avizul 3/15 al Curții de Justiție a Uniunii Europene (9), excepțiile la dreptul de autor și drepturile conexe sau limitările acestora, în cazul realizării și difuzării de exemplare în format accesibil ale anumitor opere și ale altor obiecte ale protecției, prevăzute de Tratatul de la Marrakesh va trebui să fie puse în aplicare în cadrul domeniului armonizat prin Directiva 2001/29/CE.

                  (6)

                  Prezenta directivă pune în aplicare în mod armonizat obligațiile pe care Uniunea trebuie să le respecte în temeiul Tratatului de la Marrakesh, astfel încât măsurile corespunzătoare să fie aplicate în mod coerent pe întreaga piață internă. Prin urmare, prezenta directivă ar trebui să prevadă o excepție obligatorie de la drepturile care sunt armonizate prin dreptul Uniunii și care sunt relevante pentru utilizările și operele care fac obiectul Tratatului de la Marrakesh. Astfel de drepturi includ, în special, drepturile de reproducere, de comunicare către public, de punere la dispoziția publicului, de distribuție și de împrumut, astfel cum sunt prevăzute în Directivele 2001/29/CE, 2006/115/CE și 2009/24/CE, precum și drepturile corespunzătoare prevăzute în Directiva 96/9/CE. Deoarece domeniul de aplicare al excepțiilor sau al limitărilor impuse prin Tratatul de la Marrakesh include și operele în format audio, cum ar fi cărțile audio, excepția obligatorie prevăzută prin prezenta directivă ar trebui să se aplice și drepturilor conexe.

                  (7)

                  Prezenta directivă vizează persoanele nevăzătoare, persoanele care au deficiențe de vedere ce nu pot fi corectate astfel încât să obțină o funcție vizuală echivalentă în esență cu cea a unei persoane fără astfel de deficiențe sau persoanele care au un handicap de percepție sau dificultăți de citire, inclusiv dislexie sau orice alt fel de dizabilități de învățare, ce le împiedică să citească opere imprimate în aceeași măsură, în esență, ca persoanele fără aceste tipuri de handicap, sau care, din cauza unui handicap fizic, sunt incapabile să țină în mână ori să manipuleze o carte sau să își concentreze privirea ori să își miște ochii într-o măsură care ar fi acceptabilă în mod obișnuit pentru citire, în măsura în care, ca urmare a acestor tipuri de deficiențe sau dizabilități, persoanele respective nu pot citi opere imprimate în aceeași măsură, în esență, ca persoanele neafectate de aceste tipuri de deficiențe sau dizabilități. Prin urmare, prezenta directivă are drept obiectiv să îmbunătățească disponibilitatea cărților, inclusiv a cărților electronice, a publicațiilor periodice, a ziarelor, a revistelor și a altor tipuri de scrieri, a notațiilor, inclusiv partituri, și a altor materiale imprimate, inclusiv în format audio, indiferent dacă sunt digitale sau analogice, online sau offline, în formate care să facă aceste opere și alte obiecte ale protecției accesibile pentru persoanele menționate mai sus în aceeași măsură, în esență, ca pentru persoanele care nu sunt afectate de o deficiență sau un handicap. Printre formatele accesibile se numără, de exemplu, scrierea Braille, tipăriturile cu caractere de mari dimensiuni, cărțile electronice adaptate, cărțile audio și emisiunile de radio.

                  (8)

                  Excepția obligatorie prevăzută de prezenta directivă ar trebui, de asemenea, să limiteze dreptul de reproducere astfel încât să permită orice act care este necesar pentru a modifica sau a converti ori a adapta o operă sau un alt obiect al protecției într-un mod care să permită realizarea unui exemplar într-un format accesibil care să le faciliteze persoanelor beneficiare accesul la respectiva operă sau la respectivul obiect al protecției. Acest lucru include furnizarea mijloacelor necesare pentru a parcurge informațiile într-un exemplar în format accesibil. De asemenea, include modificările care ar putea fi necesare atunci când formatul unei opere sau al unui alt obiect al protecției este deja accesibil pentru anumite persoane beneficiare, în timp ce ar putea să nu fie accesibil pentru alte persoane beneficiare, din cauza diferitelor deficiențe sau dizabilități sau a diferitelor grade ale respectivelor deficiențe sau dizabilități.

                  (9)

                  Utilizările prevăzute în prezenta directivă ar trebui să includă realizarea de exemplare în format accesibil atât de către persoanele beneficiare, cât și de către entitățile autorizate care le deservesc nevoile, indiferent dacă respectivele entități autorizate sunt organizații publice sau private, în special bibliotecile, instituțiile de învățământ și alte organizații fără scop lucrativ, care au unul dintre principalele obiecte de activitate sau una dintre principalele obligații instituționale, sau ca parte a misiunilor lor de interes public, deservirea persoanelor cu dificultăți de citire a materialelor imprimate. Printre utilizările stabilite în prezenta directivă ar trebui să se numere și realizarea de exemplare în format accesibil pentru uzul exclusiv al persoanelor beneficiare, de către o persoană fizică care acționează în numele unei persoane beneficiare sau care acordă asistență persoanei beneficiare în realizarea exemplarelor respective. Nu ar trebui să se realizeze exemplare în format accesibil decât pentru operele și alte obiecte ale protecției la care persoanele beneficiare sau entitățile autorizate au acces în mod legal. Statele membre ar trebui să se asigure că orice dispoziție contractuală care are drept scop prevenirea sau limitarea în orice mod a aplicării excepției nu are niciun efect juridic.

                  (10)

                  Excepția prevăzută în prezenta directivă ar trebui să permită entităților autorizate să realizeze și să difuzeze online și offline pe teritoriul Uniunii exemplarele în format accesibil ale operelor sau ale altor obiecte ale protecției care fac obiectul prezentei directive. Prezenta directivă nu ar trebui să impună nicio obligație entităților autorizate de a efectua și difuza astfel de copii.

                  (11)

                  Ar trebui să fie posibil ca exemplarele în format accesibil realizate într-un stat membru să fie disponibile în toate statele membre, pentru a se asigura o mai mare disponibilitate a acestora pe piața internă. Acest lucru ar reduce cererea de suprapunere a eforturilor depuse pentru a realiza exemplare în format accesibil ale aceleiași opere sau ale acelorași alte obiecte ale protecției pe teritoriul Uniunii, generând astfel economii și câștiguri în materie de eficiență. Prin urmare, prezenta directivă ar trebui să garanteze că exemplarele în format accesibil realizate de entități autorizate în orice stat membru pot fi distribuite și sunt accesibile persoanelor beneficiare și entităților autorizate din întreaga Uniune. Pentru a promova aceste schimburi transfrontaliere și a facilita identificarea reciprocă a entităților autorizate și cooperarea între acestea, ar trebui încurajat schimbul voluntar de informații privind numele și datele de contact ale entităților autorizate stabilite în Uniune, inclusiv site-urile de internet, dacă sunt disponibile. Prin urmare, statele membre ar trebui să furnizeze Comisiei informațiile primite din partea entităților autorizate. Acest lucru nu ar trebui să implice obligația ca statele membre să verifice exhaustivitatea și exactitatea acestor informații sau conformitatea lor cu dreptul național de transpunere a prezentei directive. Comisia ar trebui să publice online astfel de informații într-un punct central de acces la informații de la nivelul Uniunii. De asemenea, acest lucru ar ajuta entitățile autorizate, precum și persoanele beneficiare și titularii de drepturi, să contacteze alte entități autorizate pentru a primi informații suplimentare, în conformitate cu dispozițiile prevăzute în prezenta directivă și în Regulamentul (UE) 2017/1563 al Parlamentului European și al Consiliului (10). Punctul central de acces la informații menționat anterior ar trebui să fie complementar punctului de acces la informații care urmează să fie instituit de Biroul Internațional al Organizației Mondiale a Proprietății Intelectuale (OMPI), astfel cum se prevede în Tratatul de la Marrakesh, pentru a facilita identificarea entităților autorizate și cooperarea între acestea la nivel internațional.

                  (12)

                  Pentru a mări disponibilitatea exemplarelor în format accesibil și pentru a împiedica difuzarea neautorizată de opere sau alte obiecte ale protecției, entitățile autorizate care sunt implicate în distribuirea, comunicarea către public sau punerea la dispoziția publicului a exemplarelor în format accesibil ar trebui să respecte anumite obligații.

                  (13)

                  Cerințele de autorizare sau de recunoaștere pe care statele membre le pot aplica entităților autorizate, cum ar fi cele legate de prestarea de servicii cu caracter general pentru persoanele beneficiare, nu ar trebui să aibă ca efect împiedicarea entităților care sunt incluse în definiția noțiunii de „entitate autorizată” în temeiul prezentei directive să utilizeze exemplarele în modurile permise în temeiul prezentei directive.

                  (14)

                  Având în vedere caracterul specific al excepției prevăzute în prezenta directivă și domeniul său de aplicare specific, precum și necesitatea de a oferi securitate juridică beneficiarilor săi, statele membre nu ar trebui să fie autorizate să impună cerințe suplimentare, care nu sunt prevăzute în prezenta directivă, pentru aplicarea excepției, cum ar fi verificarea prealabilă a disponibilității comerciale a operelor în format accesibil. Statelor membre ar trebui să li se permită numai să instituie sisteme de compensare pentru utilizările permise ale operelor sau ale altor obiecte ale protecției de către entitățile autorizate. Pentru a evita sarcinile asupra persoanelor beneficiare, a preveni obstacolele din calea difuzării transfrontaliere a exemplarelor în format accesibil și cerințele excesive asupra entităților autorizate, este important să fie limitată posibilitatea statelor membre de a prevedea astfel de sisteme de compensare. În consecință, sistemele de compensare nu ar trebui să impună plăți din partea persoanelor beneficiare. Aceste sisteme ar trebui să se aplice numai utilizărilor de către entitățile autorizate stabilite pe teritoriul statului membru care prevede un astfel de sistem și nu ar trebui să impună plăți din partea entităților autorizate stabilite în alte state membre sau în țări terțe care sunt părți la Tratatul de la Marrakesh. Statele membre ar trebui să se asigure că nu există cerințe mai împovărătoare pentru schimbul transfrontalier de exemplare în format accesibil în cadrul unor astfel de sisteme de compensare, decât în cazul situațiilor care nu presupun un schimb transfrontalier, inclusiv în ceea ce privește forma și nivelul posibil al compensației. Atunci când se stabilește nivelul compensației, ar trebui să se țină cont în mod corespunzător de caracterul nelucrativ al activităților entităților autorizate, de obiectivele de interes public urmărite de directivă, de interesele beneficiarilor excepției, de prejudiciile pe care le-ar putea suferi titularii de drepturi și de necesitatea de a asigura difuzarea transfrontalieră de exemplare în format accesibil. De asemenea, ar trebui să se țină cont de circumstanțele specifice fiecărui caz, care decurg din realizarea unui exemplar particular în format accesibil. Atunci când prejudiciul suferit de un titular de drepturi este minim, nu ar trebui să poată da naștere unei obligații de plată a compensației.

                  (15)

                  Este esențial ca orice prelucrare a datelor cu caracter personal în temeiul prezentei directive să respecte drepturile fundamentale, inclusiv dreptul la respectarea vieții private și a celei de familie și dreptul la protecția datelor cu caracter personal în conformitate cu articolele 7 și 8 din cartă, și este absolut necesar ca orice astfel de prelucrare să respecte de asemenea Directivele 95/46/CE (11) și 2002/58/CE (12) ale Parlamentului European și ale Consiliului, care reglementează prelucrarea datelor cu caracter personal, în măsura în care poate fi efectuată de către entități autorizate în cadrul prezentei directive și sub supravegherea autorităților competente din statele membre, în special a autorităților publice independente desemnate de statele membre.

                  (16)

                  UNCRPD, la care Uniunea este parte, garantează persoanelor cu handicap dreptul de acces la informații și la educație și dreptul de a participa la viața culturală, economică și socială în condiții de egalitate cu ceilalți. UNCRPD prevede că părțile la convenție adoptă toate măsurile adecvate, în conformitate cu dreptul internațional, pentru a garanta că legile care protejează drepturile de proprietate intelectuală nu constituie o barieră abuzivă sau discriminatorie împotriva accesului persoanelor cu handicap la materialele culturale.

                  (17)

                  Conform cartei, toate formele de discriminare, inclusiv pe motive de dizabilități, sunt interzise și dreptul persoanelor cu handicap de a beneficia de măsuri care să le asigure autonomia, integrarea socială și profesională, precum și participarea la viața comunității este recunoscut și respectat de Uniune.

                  (18)

                  Prin adoptarea prezentei directive, Uniunea își propune să garanteze că persoanele beneficiare au acces la cărți și la alte materiale imprimate în formate accesibile pe întreaga piață internă. În consecință, prezenta directivă reprezintă o primă etapă esențială în direcția îmbunătățirii accesului la opere al persoanelor cu handicap.

                  (19)

                  Comisia ar trebui să evalueze situația sub aspectul disponibilității exemplarelor în format accesibil a operelor și a altor obiecte ale protecției, altele decât cele reglementate de prezenta directivă, precum și disponibilitatea operelor și a altor obiecte ale protecției în formate accesibile persoanelor cu alte tipuri de handicap. Este importantă reexaminarea cu atenție a acestei situații de către Comisie. Dacă acest lucru este necesar, s-ar putea studia posibilitatea de a aduce modificări domeniului de aplicare al prezentei directive, pe baza unui raport prezentat de Comisie.

                  (20)

                  Statelor membre ar trebui să li se permită să continue să prevadă o excepție sau o limitare în beneficiul persoanelor cu handicap în cazuri care nu sunt reglementate de prezenta directivă, în special în ceea ce privește opere sau alte obiecte ale protecției și dizabilități care nu fac obiectul prezentei directive, în temeiul articolului 5 alineatul (3) litera (b) din Directiva 2001/29/CE. Prezenta directivă nu le interzice statelor membre să prevadă excepții de la drepturile care nu sunt armonizate în cadrul Uniunii privind dreptul de autor sau limitări ale acestor drepturi.

                  (21)

                  Prezenta directivă respectă drepturile fundamentale și principiile recunoscute în special de cartă și de UNCRPD. Prezenta directivă ar trebui interpretată și aplicată în conformitate cu aceste drepturi și principii.

                  (22)

                  Tratatul de la Marrakesh impune anumite obligații în ceea ce privește schimbul de exemplare în format accesibil între Uniune și țările terțe care sunt părți la tratatul respectiv. Măsurile luate de Uniune pentru a îndeplini aceste obligații sunt prevăzute în Regulamentul (UE) 2017/1563, care ar trebui interpretat în coroborare cu prezenta directivă.

                  (23)

                  Întrucât obiectivul prezentei directive, și anume ameliorarea accesului la opere și alte obiecte ale protecției prin drept de autor și drepturi conexe pentru persoanele din Uniune care sunt nevăzătoare, afectate de deficiențe de vedere sau de dificultăți de citire a materialelor imprimate, nu poate fi realizat în mod satisfăcător de către statele membre, dar, având în vedere amploarea sau efectele sale, poate fi realizat mai bine la nivelul Uniunii, aceasta poate adopta măsuri în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat la articolul respectiv, prezenta directivă nu depășește ceea ce este necesar pentru atingerea acestui obiectiv.

                  (24)

                  În conformitate cu Declarația politică comună a statelor membre și a Comisiei din 28 septembrie 2011 privind documentele explicative (13), statele membre s-au angajat ca, în cazurile justificate, la notificarea măsurilor de transpunere să transmită, de asemenea, unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere. În ceea ce privește prezenta directivă, legiuitorul consideră că transmiterea unor astfel de documente este justificată,

            ADOPTĂ PREZENTA DIRECTIVĂ:
      Articolul 1
      Obiectul și domeniul de aplicare
      Prezenta directivă urmărește armonizarea mai aprofundată a dreptului Uniunii aplicabil dreptului de autor și drepturilor conexe în cadrul pieței interne, prin instituirea de norme privind utilizarea anumitor opere și a altor obiecte ale protecției fără autorizarea titularilor de drepturi, în beneficiul persoanelor nevăzătoare, cu deficiențe de vedere sau cu dificultăți de citire a materialelor imprimate.
      Articolul 2
      Definiții
      În sensul prezentei directive, se aplică următoarele definiții:

                  1.

                  „operă sau alt obiect al protecției” înseamnă o operă care se prezintă sub formă de carte, publicație periodică, ziar, revistă sau alte tipuri de scrieri, notații, inclusiv partituri, precum și ilustrațiile aferente acestora, pe orice tip de suport, inclusiv în format audio, cum ar fi cărțile audio, și în format digital, care este protejată prin drept de autor sau drepturi conexe și care este publicată sau pusă sub o altă formă la dispoziția publicului în mod legal;

                  2.

                  „persoană beneficiară” înseamnă, indiferent de orice alte dizabilități, o persoană care:

                              (a)

                              este nevăzătoare;

                              (b)

                              are deficiențe de vedere ce nu pot fi corectate pentru a obține o funcție vizuală echivalentă în esență cu cea a unei persoane fără astfel de deficiențe și care, drept urmare, nu poate citi opere tipărite în aceeași măsură, în esență, ca o persoană care nu este afectată de o astfel de deficiență;

                              (c)

                              are un handicap de percepție sau dificultăți de citire și, în consecință, nu poate să citească opere imprimate în aceeași măsură, în esență, ca o persoană care nu suferă de un astfel de handicap; sau

                              (d)

                              suferă de un handicap fizic ce o împiedică să țină în mână ori să manipuleze o carte sau să își concentreze privirea ori să își miște ochii într-o măsură care ar fi acceptabilă în mod obișnuit pentru citire;

                  3.

                  „exemplar în format accesibil” înseamnă un exemplar al unei opere sau al unui alt obiect al protecției care este realizat într-un mod sau o formă alternativă și care îi permite persoanei beneficiare să aibă acces la opere sau alte obiecte ale protecției, inclusiv acces în condiții la fel de viabile și confortabile ca cele de care se bucură o persoană care nu suferă de niciuna dintre deficiențele sau de niciunul dintre handicapurile menționate la punctul 2;

                  4.

                  „entitate autorizată” înseamnă o entitate care este autorizată sau recunoscută de un stat membru în vederea furnizării, fără scop lucrativ, către persoane beneficiare, de servicii de educație, formare pedagogică, citire adaptativă sau acces la informații. Aceasta include, de asemenea, o instituție publică sau o organizație fără scop lucrativ care oferă aceleași servicii persoanelor beneficiare ca una dintre activitățile sale de bază sau dintre obligațiile sale instituționale, sau ca parte a misiunilor sale de interes public.

            Articolul 3
      Utilizări permise
      (1)   Statele membre prevăd o excepție în temeiul căreia nu este necesară autorizarea titularului oricărui drept de autor sau al oricărui drept conex asupra operei sau a unui alt obiect al protecției în temeiul articolelor 5 și 7 din Directiva 96/9/CE, al articolelor 2, 3 și 4 din Directiva 2001/29/CE, al articolului 1 alineatul (1), al articolului 8 alineatele (2) și (3) și al articolului 9 din Directiva 2006/115/CE și al articolului 4 din Directiva 2009/24/CE pentru niciun act necesar pentru:

                  (a)

                  realizarea, de către o persoană beneficiară sau o persoană care acționează în numele acesteia, a unui exemplar în format accesibil al unei opere sau al unui alt obiect al protecției, la care persoana beneficiară are acces în mod legal, pentru uzul exclusiv al persoanei beneficiare; și

                  (b)

                  realizarea, de către o entitate autorizată, a unui exemplar în format accesibil al unei opere sau al unui alt obiect al protecției la care persoana beneficiară are acces în mod legal sau comunicarea, punerea la dispoziție, distribuția sau împrumutul, fără scop lucrativ, al unui exemplar în format accesibil către o persoană beneficiară sau o altă entitate autorizată în scopul utilizării exclusive de către o persoană beneficiară.

            (2)   Statele membre se asigură că fiecare exemplar în format accesibil respectă integritatea operei sau a altui obiect al protecției, ținând seama în mod corespunzător de modificările necesare pentru ca opera sau alt obiect al protecției să devină accesibile în formatul alternativ.
      (3)   Excepția prevăzută la alineatul (1) se aplică numai în anumite cazuri speciale care nu intră în conflict cu exploatarea normală a operei sau a altui obiect al protecției și nu produc prejudicii nejustificate intereselor legitime ale titularului de drepturi.
      (4)   Excepției prevăzute la alineatul (1) al prezentului articol i se aplică articolul 6 alineatul (4) primul, al treilea și al cincilea paragraf din Directiva 2001/29/CE.
      (5)   Statele membre se asigură că excepția prevăzută la alineatul (1) nu poate fi înlocuită prin contract.
      (6)   Statele membre pot prevedea ca utilizările permise în temeiul prezentei directive, întreprinse de entități autorizate stabilite pe teritoriul lor, să fie supuse unor sisteme de compensare, în limitele prevăzute de prezenta directivă.
      Articolul 4
      Exemplare în format accesibil pe piața internă
      Statele membre se asigură că entitățile autorizate stabilite pe teritoriul lor pot îndeplini actele menționate la articolul 3 alineatul (1) litera (b) pentru persoane beneficiare sau alte entități autorizate stabilite în orice stat membru. De asemenea, statele membre se asigură că persoanele beneficiare sau entitățile autorizate stabilite pe teritoriul lor pot obține un exemplar în format accesibil de la o entitate autorizată stabilită în orice stat membru sau pot avea acces la exemplarul respectiv.
      Articolul 5
      Obligațiile entităților autorizate
      (1)   Statele membre prevăd că o entitate autorizată stabilită pe teritoriul lor, care efectuează acțiunile menționate la articolul 4, își stabilește și respectă propriile practici pentru a se asigura că:

                  (a)

                  distribuie, comunică și pune la dispoziție exemplare în format accesibil numai către persoanele beneficiare sau alte entități autorizate;

                  (b)

                  adoptă măsurile corespunzătoare pentru a descuraja reproducerea, distribuția, comunicarea către public sau punerea la dispoziția publicului în mod neautorizat a exemplarelor în format accesibil;

                  (c)

                  dă dovadă de grija cuvenită atunci când tratează operele sau alte obiecte ale protecției, precum și exemplarele în format accesibil ale acestora și ține evidența acestor operațiuni; și

                  (d)

                  publică și actualizează, pe site-ul său internet dacă este cazul sau prin intermediul altor canale online sau offline, informații cu privire la modul în care își respectă obligațiile prevăzute la literele (a)-(c).

            Statele membre garantează că practicile menționate la primul paragraf sunt stabilite și urmate cu respectarea deplină a normelor aplicabile prelucrării datelor cu caracter personal ale persoanelor beneficiare menționate la articolul 7.
      (2)   Statele membre garantează că o entitate autorizată stabilită pe teritoriul lor, care efectuează acțiunile menționate la articolul 4, pune la dispoziția persoanelor beneficiare, altor entități autorizate sau titularilor de drepturi, într-o formă accesibilă, la cerere, următoarele informații:

                  (a)

                  lista operelor sau a altor obiecte ale protecției pentru care dispune de exemplare în format accesibil, precizând formatele disponibile; și

                  (b)

                  numele și datele de contact referitoare la entitățile autorizate cu care a efectuat schimburi de exemplare în format accesibil în temeiul articolului 4.

            Articolul 6
      Transparența și schimbul de informații
      (1)   Statele membre încurajează entitățile autorizate stabilite pe teritoriul lor care efectuează acțiunile menționate la articolul 4 din prezenta directivă și la articolele 3 și 4 din Regulamentul (UE) 2017/1563 să le comunice în mod voluntar numele lor și detaliile de contact.
      (2)   Statele membre furnizează Comisiei informațiile primite în temeiul alineatului (1). Comisia pune la dispoziția publicului astfel de informații online într-un punct central de acces la informații și le actualizează regulat.
      Articolul 7
      Protecția datelor cu caracter personal
      Prelucrarea datelor cu caracter personal efectuată în cadrul prezentei directive se realizează în conformitate cu Directivele 95/46/CE și 2002/58/CE.
      Articolul 8
      Modificarea Directivei 2001/29/CE
      La articolul 5 alineatul (3) din Directiva 2001/29/CE, litera (b) se înlocuiește cu următorul text:

                     „(b)

                     utilizări, în folosul persoanelor cu handicap, având legătură directă cu acel handicap, de natură necomercială, în măsura impusă de handicapul specific, fără a aduce atingere obligațiilor care le revin statelor membre în temeiul Directivei (UE) 2017/1564 a Parlamentului European și a Consiliului (*1);

      Articolul 9
      Raport
      Până la 11 octombrie 2020, Comisia prezintă Parlamentului European, Consiliului și Comitetului Economic și Social European un raport privind disponibilitatea pe piața internă, în formate accesibile, a operelor și a altor obiecte ale protecției, altele decât cele definite la articolul 2 punctul 1, pentru persoanele beneficiare, precum și a operelor și a altor obiecte ale protecției pentru persoanele cu handicap, altele decât cele menționate la articolul 2 punctul 2. Raportul ține seama de evoluțiile tehnologiilor relevante și cuprinde o evaluare care să analizeze oportunitatea extinderii domeniului de aplicare al prezentei directive pentru îmbunătățirea accesului la alte tipuri de opere și alte obiecte ale protecției și pentru a îmbunătăți accesul persoanelor cu alte handicapuri decât cele cărora li se aplică prezenta directivă.
      Articolul 10
      Revizuire
      (1)   Până la 11 octombrie 2023, Comisia realizează o evaluare a prezentei directive și prezintă Parlamentului European, Consiliului și Comitetului Economic și Social European principalele constatări într-un raport, însoțite, după caz, de propuneri de modificare a prezentei directive. Evaluarea include o analiză a impactului sistemelor de compensare, prevăzute de statele membre în conformitate cu articolul 3 alineatul (6), asupra disponibilității exemplarelor în format accesibil pentru persoanele beneficiare și asupra schimbului transfrontalier de astfel de exemplare. Raportul Comisiei ține seama de opiniile actorilor societății civile și ale organizațiilor neguvernamentale vizate, inclusiv ale organizațiilor care reprezintă persoanele cu dizabilități și persoanele în vârstă.
      (2)   Statele membre transmit Comisiei informațiile necesare pentru elaborarea raportului menționat la alineatul (1) din prezentul articol și pentru elaborarea raportului menționat la articolul 9.
      (3)   Statul membru care are motive întemeiate să considere că punerea în aplicare a prezentei directive are un impact negativ semnificativ asupra disponibilității operelor sau a altor obiecte ale protecției în format accesibil pentru persoanele beneficiare poate supune această chestiune atenției Comisiei, împreună cu toate probele relevante. Comisia ia în considerare probele respective când elaborează raportul menționat la alineatul (1).
      Articolul 11
      Transpunere
      (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 11 octombrie 2018. Statele membre informează de îndată Comisia cu privire la aceasta.
      Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
      (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
      Articolul 12
      Intrare în vigoare
      Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
      Articolul 13
      Destinatari
      Prezenta directivă se adresează statelor membre.

         Adoptată la Strasbourg, 13 septembrie 2017.

               Pentru Parlamentul European

               Președintele

            A. TAJANI

               Pentru Consiliu

               Președintele

            M. MAASIKAS

         (1)  JO C 125, 21.4.2017, p. 27.

         (2)  Poziția Parlamentului European din 6 iulie 2017 (nepublicată încă în Jurnalul Oficial) și Decizia Consiliului din 17 iulie 2017.

         (3)  Directiva 96/9/CE a Parlamentului European și a Consiliului din 11 martie 1996 privind protecția juridică a bazelor de date (JO L 77, 27.3.1996, p. 20).

         (4)  Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională (JO L 167, 22.6.2001, p. 10).

         (5)  Directiva 2006/115/CE a Parlamentului European și a Consiliului din 12 decembrie 2006 privind dreptul de închiriere și de împrumut și anumite drepturi conexe dreptului de autor în domeniul proprietății intelectuale (JO L 376, 27.12.2006, p. 28).

         (6)  Directiva 2009/24/CE a Parlamentului European și a Consiliului din 23 aprilie 2009 privind protecția juridică a programelor pentru calculator (JO L 111, 5.5.2009, p. 16).

         (7)  Directiva 2012/28/UE a Parlamentului European și a Consiliului din 25 octombrie 2012 privind anumite utilizări permise ale operelor orfane (JO L 299, 27.10.2012, p. 5).

         (8)  Decizia 2014/221/UE a Consiliului din 14 aprilie 2014 privind semnarea, în numele Uniunii Europene, a Tratatului de la Marrakesh pentru facilitarea accesului la operele publicate al persoanelor nevăzătoare, cu deficiențe de vedere sau cu dificultăți de citire a materialelor imprimate (JO L 115, 17.4.2014, p. 1).

         (9)  Avizul Curții de Justiție din 14 februarie 2017, 3/15, ECLI:EU:C:2017:114, punctul 112.

         (10)  Regulamentul (UE) 2017/1563 al Parlamentului European și al Consiliului din 13 septembrie 2017 privind schimbul transfrontalier între Uniune și țările terțe de exemplare în format accesibil ale anumitor opere și ale altor obiecte ale protecției prin drept de autor și drepturi conexe în beneficiul persoanelor nevăzătoare, cu deficiențe de vedere sau cu dificultăți de citire a materialelor imprimate (a se vedea pagina 1 din prezentul Jurnal Oficial).

         (11)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31). Această directivă va fi abrogată și înlocuită, începând cu 25 mai 2018, de Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).

         (12)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37).

         (13)  JO C 369, 17.12.2011, p. 14.


title: Directiva 93/53/CEE a Consiliului din 24 iunie 1993 de stabilire a unor măsuri comunitare minime pentru controlul anumitor boli ale peștilor

text:
               03/Volumul 13

               RO

               Jurnalul Ofícial al Uniunii Europene

               54

         31993L0053

               L 175/23

               JURNALUL OFÍCIAL AL UNIUNII EUROPENE

      DIRECTIVA 93/53/CEE A CONSILIULUI

   din 24 iunie 1993
   de stabilire a unor măsuri comunitare minime pentru controlul anumitor boli ale peștilor
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât în anexa II la tratat sunt menționați peștii; întrucât introducerea pe piață a peștelui reprezintă o sursă importantă de venit pentru sectorul acvaculturii;
   întrucât este necesar să se stabilească la nivel comunitar măsurile de control care trebuie luate în eventualitatea izbucnirii unor boli, cu scopul de a se asigura dezvoltarea rațională a sectorului acvaculturii și de a contribui la protejarea sănătății animale în Comunitate;
   întrucât este necesar ca, pentru prevenirea bolilor, să se facă trimitere la listele prezentate de anexa A la Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și produselor de acvacultură (4);
   întrucât izbucnirea unor astfel de boli poate lua repede proporțiile unei epizootii, cauzând mortalitate și dezechilibre la o scară care poate reduce în mod considerabil profitabilitatea acvaculturii;
   întrucât măsurile de control trebuie luate de îndată ce este suspectată prezența unei astfel de boli, astfel încât să poată fi întreprinsă o acțiune imediată și eficace, de îndată ce se confirmă prezența sa;
   întrucât aceste măsuri trebuie să aibă ca scop prevenirea răspândirii bolii, în special printr-un control atent al circulației peștilor și produselor care pot răspândi infecția;
   întrucât prevenirea bolilor în Comunitate trebuie să se bazeze în mod normal pe o politică de nevaccinare;
   întrucât o investigare minuțioasă cu privire la epizootii este esențială pentru prevenirea oricărei răspândiri a bolilor; întrucât statele membre trebuie să stabilească unități speciale în acest scop;
   întrucât, cu scopul de a se asigura un sistem eficace de control, diagnosticarea bolilor trebuie să fie armonizată și să fie efectuată sub auspiciile unor laboratoare responsabile, a căror coordonare poate fi realizată printr-un laborator de referință desemnat de către Comunitate;
   întrucât, cu scopul de a se asigura punerea în aplicare uniformă a prezentei directive, trebuie să se stabilească o procedură comunitară de inspecție;
   întrucât măsurile comune pentru controlul bolilor formează o bază minimă pentru menținerea unui standard uniform de sănătate animală;
   întrucât Decizia 90/424/CEE a Consiliului din 26 iunie 1990 privind cheltuielile în domeniul veterinar (5), în special articolul 5, se aplică în eventualitatea izbucnirii uneia dintre bolile menționate de anexa A la Directiva 91/67/CEE;
   întrucât adoptarea măsurilor necesare de punere în aplicare trebuie să îi revină Comisiei; întrucât, în acest scop, trebuie să se prevadă o procedură care să stabilească o cooperare strânsă și eficientă între Comisie și statele membre în cadrul Comitetului permanent veterinar,
   ADOPTĂ PREZENTA DIRECTIVĂ:
   CAPITOLUL I
   Prevederi generale
   Articolul 1
   Prezenta directivă definește măsurile comunitare minime pentru controlarea bolilor peștilor prevăzute de listele I și II din anexa A la Directiva 91/67/CEE.
   Articolul 2
   În sensul prezentei Directive se aplică definițiile prevăzute la articolul 2 din Directiva 91/67/CEE, după caz.
   De asemenea, se aplică următoarele definiții:
   1.   bolile din lista I: bolile peștilor prevăzute de lista I din anexa A la Directiva 91/67/CEE;
   2.   bolile din lista II: bolile peștilor prevăzute de lista II din anexa A la Directiva 91/67/CEE;
   3.   pește suspect de contaminare: pește care manifestă simptome clinice sau leziuni post-mortem sau reacții dubioase la testele de laborator, dând naștere la suspiciuni întemeiate privind prezența unei boli din lista I sau lista II;
   4.   pește infectat: pește la care s-a confirmat oficial prezența unei boli din lista I sau lista II ca rezultat al examinării în laborator sau, în cazul anemiei infecțioase a somonului, ca rezultat al examinării clinice și al unei examinări post-mortem;
   5.   crescătorie suspectă de contaminare: crescătorie care conține pește suspect de contaminare;
   6.   crescătorie infectată: crescătorie conținând pește infectat; de asemenea, crescătorie care a fost evacuată, dar nu încă dezinfectată.
   Articolul 3
   Statele membre se asigură că toate crescătoriile unde sunt crescuți sau ținuți pești suspectați de boli din lista I sau II:

               1.

               sunt înregistrate de către serviciul oficial; această înregistrare trebuie actualizată permanent;

               2.

               țin o evidență pentru:

                           (a)

                           peștele viu, icrele și gameții care intră în crescătorie, conținând toate informațiile legate de livrarea lor, de numărul și greutatea, dimensiunea, sursa și furnizorii lor;

                           (b)

                           peștele viu, icrele și gameții care ies din crescătorie, conținând toate informațiile legate de expedierea lor, de numărul și greutatea, dimensiunea și destinația lor;

                           (c)

                           mortalitatea observată.

                     Această evidență, care este pusă la dispoziția serviciului oficial ori de câte ori acesta din urmă solicită acest lucru, trebuie să fie actualizată în mod regulat și este păstrată timp de patru ani.

         Articolul 4
   Statele membre asigură obligativitatea notificării la serviciul oficial a suspectării prezenței oricăreia dintre bolile din lista I sau II.
   CAPITOLUL II
   Măsurile de control pentru bolile din lista I
   Articolul 5
   (1)   În cazul în care peștele dintr-o crescătorie este suspectat de contaminare cu o boală din lista I, statele membre se asigură că serviciul oficial pune de îndată în aplicare mijloacele de investigare oficială pentru a se confirma sau infirma prezența bolii, incluzându-se examinarea clinică; în special, trebuie prelevate probele necesare examinării de laborator.
   (2)   De îndată ce se notifică suspiciunea prezenței bolii, serviciul oficial plasează crescătoria sub supraveghere oficială și solicită în special ca:

               (a)

               să fie realizat un recensământ oficial al tuturor speciilor și categoriilor de pește și ca, pentru fiecare dintre acestea, numărul de pești deja morți, infectați sau suspecți de infectare sau contaminare să fie înregistrat; recensământul se actualizează de către proprietar sau îngrijitor pentru a se avea în vedere creșterea populației sau mortalitatea nouă observate în timpul perioadei de suspectare a contaminării; informațiile din recensământ trebuie prezentate la cerere și pot fi controlate la fiecare inspecție;

               (b)

               nici un pește, viu sau mort, sau icre ori gameți să nu fie introdus sau scos din crescătorie fără autorizarea serviciului oficial;

               (c)

               îndepărtarea peștelui mort sau a organelor comestibile ale acestuia să fie efectuată sub supravegherea serviciului oficial;

               (d)

               intrarea sau ieșirea de furaje, ustensile, obiecte sau alte substanțe cum ar fi deșeurile, susceptibile de a transmite boala, să fie supuse, în cazul în care este necesar, autorizării de către serviciul oficial, care stabilește condițiile cerute pentru prevenirea răspândirii agentului patogen;

               (e)

               circulația persoanelor în și din crescătorie să fie supusă autorizării de către serviciul oficial;

               (f)

               intrarea sau ieșirea vehiculelor în sau din crescătorie să fie supusă autorizării de către serviciul oficial, care stabilește condițiile cerute pentru prevenirea răspândirii agentului patogen;

               (g)

               să fie utilizate mijloace adecvate de dezinfectare la intrările și ieșirile din crescătorie;

               (h)

               să fie efectuată o investigație epizootică în conformitate cu articolul 8 alineatul (1);

               (i)

               toate crescătoriile situate în aceeași zonă de captare a apei sau zonă de coastă să fie plasate sub supraveghere oficială și nici un pește, icre sau gameți să nu părăsească aceste crescătorii fără autorizarea serviciului oficial; în cazul zonelor extinse de captare a apei sau a zonelor de coastă extinse, serviciul oficial poate hotărî să limiteze această măsură la o arie mai puțin extinsă în apropiere de crescătoria suspectată de a fi infectată, în cazul în care se consideră că această zonă prezintă garanții maxime pentru prevenirea răspândirii bolii.
               În cazul în care este necesar, serviciile oficiale din statele membre învecinate sau din țări terțe trebuie să fie informate în legătură cu cazul suspectat; în această eventualitate, serviciile oficiale ale statelor membre implicate întreprind acțiuni corespunzătoare pentru a aplica măsurile prevăzute de prezentul articol.
               După caz, pot fi luate măsuri specifice în conformitate cu procedura prevăzută la articolul 19.

         (3)   Până la intrarea în vigoare a măsurilor oficiale prevăzute la alineatul (2), proprietarul sau îngrijitorul peștelui suspect de contaminare ia toate măsurile corespunzătoare pentru a respecta prevederile alineatului (2), cu excepția literelor (h) și (i).
   (4)   Măsurile prevăzute la alineatul (2) nu sunt retrase până când suspiciunea de boală nu a fost infirmată oficial.
   Articolul 6
   De îndată ce s-a confirmat oficial prezența unei boli din lista I, statele membre se asigură că serviciul oficial solicită aplicarea următoarelor măsuri, în afară de măsurile prevăzute la articolul 5 alineatul (2):

               (a)

               într-o crescătorie infectată:

                           —

                           peștele trebuie îndepărtat imediat;

                           —

                           în cazul crescătoriilor interne, bazinele trebuie drenate în scopul curățării și dezinfectării;

                           —

                           icrele și gameții, peștii morți sau care manifestă semne de boală sunt considerați ca material cu grad ridicat de risc și trebuie distruși sub supravegherea serviciului oficial, în conformitate cu Directiva 90/667/CEE (6);

                           —

                           peștii vii sunt, de asemenea, fie sacrificați și distruși sub supravegherea serviciului oficial în conformitate cu Directiva 90/667/CEE, fie, în cazul peștelui care a atins dimensiunile de comercializare și nu manifestă semne clinice de boală, sacrificați sub supravegherea serviciului oficial pentru introducerea pe piață sau pentru transformarea în scopul consumului populației.
                           În acest din urmă caz, serviciul oficial se asigură că peștele este de îndată sacrificat și eviscerat, că aceste operațiuni sunt efectuate în condiții care să prevină răspândirea agenților patogeni, că deșeurile de pește și organele comestibile sunt considerate material cu grad ridicat de risc și sunt supuse unui tratament de distrugere a agenților patogeni în conformitate cu Directiva 90/667/CEE și că apa folosită este supusă unui tratament care să inactiveze orice agenți patogeni pe care i-ar putea conține;

                           —

                           după îndepărtarea peștelui, icrelor și gameților, bazinele, echipamentele și orice material susceptibil de a fi contaminat trebuie curățat și dezinfectat cât mai curând posibil, urmându-se instrucțiunile stabilite de serviciul oficial pentru a se elimina orice risc ca virusul bolii să se răspândească sau să supraviețuiască. Procedurile de curățare și dezinfectare ale unei crescătorii infectate sunt stabilite în conformitate cu procedura prevăzută la articolul 19;

                           —

                           orice substanță care ar putea fi contaminată, prevăzută la articolul 5 alineatul (2) litera (d), trebuie distrusă sau tratată astfel încât să se asigure distrugerea oricărui agent patogen prezent;

                           —

                           trebuie efectuată o investigație epizootică în conformitate cu articolul 8 alineatul (1) și trebuie aplicate prevederile articolului 8 alineatul (4); această investigație trebuie să includă prelevarea de probe pentru examinarea de laborator;

               (b)

               toate crescătoriile situate în arii de captare a apei sau în zona de coastă în care este situată crescătoria infectată sunt supuse inspecțiilor sanitare; în cazul în care aceste inspecții au rezultat pozitiv, se aplică măsurile prevăzute la litera (a) din prezentul paragraf;

               (c)

               repopularea crescătoriei se autorizează de către serviciul oficial în urma unei inspecții cu rezultate satisfăcătoare a operațiunilor de curățare și dezinfectare și la sfârșitul unei perioade considerate adecvate de către serviciul oficial pentru asigurarea eradicării agentului patogen și a altor posibile infecții din aceeași zonă de captare a apei;

               (d)

               în cazul în care aplicarea măsurilor prezentate la articolul 5 alineatul (2) literele (a), (b), (c) și (d) prevăd cooperarea serviciilor oficiale ale altor state membre, serviciile oficiale ale statelor membre în cauză colaborează pentru a se asigura respectarea măsurilor prevăzute de prezentul articol.

         După caz, se adoptă măsuri corespunzătoare în conformitate cu procedura prevăzută la articolul 19.
   Articolul 7
   În cazul în care peștele sălbatic care nu aparține vreunei crescătorii sau peștele din lacuri, iazuri sau alte instalații destinate pescuitului sau care conțin pește ornamental este infectat sau suspect de contaminare, statele membre asigură adoptarea măsurilor adecvate. Statele membre informează Comisia și celelalte state membre, în cadrul Comitetului permanent veterinar, cu privire la măsurile luate.
   Articolul 8
   (1)   Investigația epizootică se concentrează asupra următoarelor:

               —

               intervalul probabil de timp în care boala poate să fi existat în crescătorie înainte ca ea să fie notificată sau suspectată;

               —

               originea posibilă a bolii în crescătorie și identificarea altor crescătorii în care există icre, gameți și pește din speciile suspectate care ar fi putut fi infectate;

               —

               circulația peștelui, icrelor și gameților, a vehiculelor sau substanțelor și persoanelor pasibile de a fi transportat agentul patogen al bolii spre sau din crescătoriile în cauză;

               —

               existența posibilă a purtătorilor bolii și distribuția lor.

         (2)   În cazul în care investigația epizootică relevă faptul că boala ar fi putut fi introdusă din altă zonă de captare a apei sau din altă zonă de coastă sau ar fi putut fi transferată spre altă zonă de captare a apei sau zonă de coastă ca urmare a contactului determinat de circulația peștelui, a icrelor sau gameților, a animalelor, vehiculelor sau persoanelor ori în alt fel, crescătoriile aparținând acestor zone de captare a apei sau zone de coastă se consideră suspecte și se aplică măsurile prevăzute la articolul 5. În cazul în care prezența bolii este confirmată, se aplică măsurile prevăzute la articolul 6.
   (3)   În cazul în care investigația epizootică relevă necesitatea cooperării serviciilor oficiale ale altor state membre, serviciile oficiale ale statelor membre în cauză iau toate măsurile necesare asigurării conformității cu prevederile prezentei directive.
   (4)   Se înființează o unitate de criză cu scopul de a asigura o coordonare deplină a tuturor măsurilor necesare pentru asigurarea eradicării bolii cât mai repede posibil și cu scopul de a se efectua investigația epizootică.
   Regulile generale privind unitățile naționale de criză și unitățile de criză ale Comunității se adoptă de către Consiliu, care hotărăște cu majoritate calificată pe baza propunerii Comisiei.
   (5)   Consiliul, hotărând cu majoritate calificată pe baza propunerii Comisiei, întocmită pe baza avizului Comitetului permanent veterinar, reexaminează prevederile prezentului articol înainte de data de 31 decembrie 1996, pentru a ține seama în special de dezvoltarea științifică și tehnologică.
   CAPITOLUL III
   Măsurile de control pentru bolile din lista II
   Articolul 9
   (1)   În cazul în care o boală de pe lista II este suspectată și/sau confirmată într-o zonă autorizată sau într-o crescătorie autorizată situată într-o zonă neautorizată, se efectuează o investigație epizootică în conformitate cu articolul 8. Statele membre care doresc să-și recâștige statutul definit în conformitate cu Directiva 91/67/CEE trebuie să se conformeze prevederilor anexelor B și C la respectiva directivă.
   (2)   În cazul în care investigația epizootică relevă faptul că boala putea să fi fost introdusă dintr-o zonă autorizată sau din altă crescătorie autorizată sau putea să fi fost transferată în altă crescătorie autorizată ca urmare a circulației peștelui, icrelor și gameților, a vehiculelor sau persoanelor ori în orice alt fel, aceste zone sau crescătorii sunt considerate suspecte și se aplică măsurile corespunzătoare.
   (3)   Cu toate acestea, serviciul oficial poate să autorizeze îngrășarea până la dimensiunea de comercializare a peștelui care urmează a fi sacrificat.
   Articolul 10
   (1)   În cazul în care o crescătorie neautorizată situată într-o zonă neautorizată deține pește suspect de contaminare cu o boală din lista II, statele membre se asigură că serviciul oficial:

               (a)

               pune de îndată în mișcare mijloacele oficiale de investigare pentru a confirma sau infirma prezența bolii inclusiv, după caz, cu prelevarea de probe pentru examinarea într-un laborator autorizat;

               (b)

               efectuează sau determină efectuarea unui recensământ oficial al crescătoriilor infectate, acest recensământ fiind reactualizat în mod regulat;

               (c)

               plasează sau determină plasarea crescătoriilor infectate sub supraveghere oficială, pentru a se asigura că, prin derogare de la articolul 3 alineatul (1) litera (c) din Directiva 91/67/CEE, singura circulație autorizată din crescătoriile infectate este circulația peștelui viu sau a icrelor sau gameților destinați altor crescătorii infectate de aceeași boală sau sacrificării pentru consum uman.

         (2)   Statele membre pot stabili, pe o perioadă determinată, sub supravegherea serviciului oficial, un program opțional sau obligatoriu pentru eradicarea bolilor din lista II în crescătoriile neautorizate sau în zonele neautorizate. Pe parcursul acestei perioade introducerea de pește viu, icre sau gameți din crescătoriile infectate sau crescătoriile cu o stare de sănătate necunoscută într-o zonă sau crescătorie care face obiectul acestui program este interzisă.
   Aceste programe, care vor fi stabilite pe baza criteriilor generale care urmează să fie determinate înaintea datei prevăzute la articolul 20, în conformitate cu procedura prevăzută la articolul 19, sunt înaintate Comisiei spre examinare, fiind aprobate și, după caz, modificate, în conformitate cu aceeași procedură.
   După perioada prevăzută la primul alineat, statele membre care au recurs la această procedură informează Comisia și celelalte state membre, în cadrul Comitetului permanent veterinar, cu privire la rezultatele obținute.
   (3)   Până la data de 31 decembrie 1996, Comisia înaintează Consiliului un raport, întocmit după obținerea avizului Comitetului veterinar științific, ținându-se seama de experiența acumulată și dezvoltarea științifică și tehnică și însoțit, după caz, de propuneri pentru revizuirea prevederilor prezentului articol, în special în ceea ce privește introducerea pe piață a peștelui viu infectat și a icrelor sau gameților acestuia, destinat îngrășării sau creșterii și în ceea ce privește efectuarea unei investigații epizootice în zonele neautorizate unde se suspectează existența unei boli la o crescătorie neautorizată. Consiliul hotărăște cu majoritate calificată cu privire la aceste propuneri, iar acestea din urmă vor fi înaintate ținându-se seama de concluziile raportului.
   (4)   Normele de punere în aplicare a prevederilor alineatelor (1) și (2) se adoptă de către Comisie, la cerere, în conformitate cu procedura prevăzută la articolul 19.
   CAPITOLUL IV
   Dispoziții finale
   Articolul 11
   (1)   Prelevarea de probe și testarea de laborator pentru determinarea prezenței bolilor din listele I și II se efectuează folosindu-se metodele stabilite în conformitate cu articolul 15 din Directiva 91/67/CEE.
   (2)   Testarea prezenței bolii sau agenților patogeni se efectuează numai de către un laborator autorizat de serviciul oficial. Testarea de laborator, în cazul în care este necesar și în special la prima apariție a bolii, identifică tipul, subtipul sau ramura agentului patogen relevant, care trebuie confirmate de laboratorul de referință național și poate fi confirmat, în cazul în care este necesar, de laboratorul comunitar de referință prevăzut la articolul 13.
   Articolul 12
   (1)   Statele membre se asigură că în fiecare stat membru se desemnează un laborator de referință național, cu dotări și personal specializat care să poată determina în orice moment, în special atunci când boala în cauză apare pentru prima dată, tipul, subtipul și ramura agentului patogen relevant și să poată confirma rezultatele obținute de laboratoarele regionale de diagnostic.
   (2)   Laboratoarele naționale desemnate pentru bolile în cauză sunt responsabile de coordonarea standardelor și a metodelor de diagnosticare și de folosirea reactivilor.
   (3)   Laboratoarele naționale desemnate pentru bolile în cauză sunt responsabile de coordonarea standardelor și a metodelor de diagnosticare prevăzute de fiecare laborator pentru diagnosticarea bolii în cauză în statele membre. În acest scop, acestea:

               (a)

               pot furniza reactivi de diagnosticare laboratoarelor autorizate de statul membru;

               (b)

               controlează calitatea tuturor reactivilor de diagnostic folosiți în statele membre;

               (c)

               realizează periodic teste comparative;

               (d)

               dețin izolați de agenți patogeni ai bolii din cazurile confirmate în statul membru;

               (e)

               asigură confirmarea rezultatelor pozitive obținute în laboratoarele de diagnostic autorizate de statul membru.

         (4)   Cu toate acestea, prin derogare de la alineatul (1), statele membre care nu dețin un laborator național competent în ceea ce privește boala în cauză pot apela la serviciile unui laborator național din alt stat membru, cu competență în domeniu.
   (5)   Lista laboratoarelor naționale de referință pentru bolile peștilor figurează în anexa A.
   (6)   Laboratoarele naționale desemnate pentru bolile prevăzute cooperează cu laboratorul de referință al Comunității prevăzut la articolul 13.
   (7)   Normele de punere în aplicare a prezentului articol sunt adoptate de Comisie în conformitate cu procedura prevăzută la articolul 19.
   Articolul 13
   (1)   Laboratorul de referință al Comunității pentru bolile peștilor figurează în anexa B.
   (2)   Fără a aduce atingere Deciziei 90/424/CEE, în special articolului 28, funcțiile și sarcinile laboratorului prevăzut la alineatul (1) din prezentul articol sunt cele prevăzute de anexa C.
   Articolul 14
   (1)   Vaccinarea împotriva bolilor din lista II în zonele autorizate sau în crescătoriile autorizate situate în zone neautorizate, în zone sau crescătorii care au inițiat deja procedurile de aprobare prevăzute de Directiva 91/67/CEE și împotriva bolilor din lista I este interzisă.
   (2)   Hotărând cu majoritate calificată pe baza propunerii Comisiei, Consiliul revizuiește prevederile prezentului articol până la data de 30 iunie 1996, în special în ceea ce privește condițiile specifice pentru folosirea vaccinurilor și pentru a ține seama de dezvoltarea în cercetarea științifică și tehnologică a vaccinării.
   Articolul 15
   (1)   Fiecare stat membru întocmește un plan de intervenție specificând cum trebuie să fie puse în aplicare măsurile prevăzute de prezenta directivă în eventualitatea izbucnirii unei boli din lista I.
   Acest plan trebuie să permită accesul la instalațiile, echipamentul, personalul și toate celelalte structuri adecvate necesare eradicării rapide și eficiente a epidemiei.
   (2)   Criteriile generale care trebuie aplicate pentru întocmirea acestor planuri sunt prevăzute de anexa D.
   Statele membre pot, cu toate acestea, să se limiteze la aplicarea criteriilor specifice bolilor în cauză, unde criteriile generale au fost deja adoptate în contextul prezentării planurilor legate de aplicarea măsurilor pentru controlul altei boli.
   Comisia poate modifica sau suplimenta aceste criterii, în conformitate cu procedura prevăzută la articolul 19, ținând seama de natura specifică a bolii.
   (3)   Planurile întocmite în conformitate cu criteriile prevăzute de anexa D sunt înaintate Comisiei în cel mult șase luni de la data intrării în vigoare a prezentei directive.
   (4)   Comisia examinează planurile cu scopul de a determina dacă acestea permit atingerea obiectivelor vizate și sugerează statului membru implicat orice modificare necesară pentru a se asigura că sunt compatibile cu planurile celorlalte state membre.
   Comisia aprobă planurile, modificate după caz, în conformitate cu procedura prevăzută la articolul 19.
   Planurile pot fi modificate sau suplimentate ulterior, în conformitate cu aceeași procedură, pentru a se ține seama de evoluția situației.
   Articolul 16
   În colaborare cu autoritățile competente și în măsura în care este necesar pentru aplicarea uniformă a prezentei directive, experții Comisiei pot efectua controale la fața locului. În acest scop aceștia pot controla un procent reprezentativ de crescătorii pentru a vedea dacă autoritățile competente controlează respectarea de către aceste crescătorii a cerințelor prezentei directive. Comisia informează statele membre cu privire la rezultatul controalelor efectuate.
   Statul membru pe al cărui teritoriu se efectuează un control acordă toată asistența necesară experților în îndeplinirea atribuțiilor lor.
   Normele de punere în aplicare a prevederilor prezentului articol sunt stabilite în conformitate cu procedura prevăzută la articolul 19.
   Articolul 17
   Condițiile care reglementează contribuția financiară a Comunității la măsurile legate de aplicarea prezentei directive sunt prevăzute de Decizia 90/424/CEE.
   Articolul 18
   Anexele B, C și D sunt modificate de către Consiliu, după caz, acesta hotărând cu majoritate calificată pe baza propunerii Comisiei, în special în scopul de a ține seama de dezvoltarea cercetării și a procedurilor de diagnostic.
   Anexa A poate fi modificată, în cazul în care și atunci când este necesar, în conformitate cu procedura prevăzută la articolul 19.
   Articolul 19
   (1)   În cazul în care trebuie urmată procedura prevăzută de prezentul articol, Comitetul permanent veterinar este sesizat de președinte fără întârziere, fie la inițiativa acestuia, fie la cererea reprezentantului unui stat membru.
   (2)   Reprezentantul Comisiei înaintează Comitetului un proiect cu măsurile ce urmează să fie luate. Comitetul își dă avizul cu privire la acest proiect în termenul pe care președintele îl poate stabili în funcție de urgența proiectului. Avizul este emis cu majoritatea prevăzută la articolul 148 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre sunt ponderate în conformitate cu prevederile articolului respectiv. Președintele nu are drept de vot.

               (3)

                           (a)

                           Comisia adoptă măsurile avute în vedere în cazul în care acestea sunt conforme cu avizul Comitetului.

                           (b)

                           În cazul în care măsurile avute în vedere nu sunt conforme cu avizul Comitetului sau în cazul în care nu a fost emis un aviz, Comisia înaintează de îndată Consiliului o propunere cu privire la măsurile ce trebuie adoptate. Consiliul hotărăște cu majoritate calificată.
                           În cazul în care, la expirarea unui termen de trei luni de la data înaintării către Consiliu, acesta nu hotărăște, măsurile propuse sunt adoptate de către Comisie, cu excepția cazului în care Consiliul a hotărât împotriva acestor măsuri cu majoritate simplă.

         Articolul 20
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1994. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Cu toate acestea, de la data prevăzută în alineatul (1), sub rezerva normelor generale din tratat, statele membre pot să mențină sau să aplice pe teritoriile lor prevederi mai stricte decât cele prevăzute de prezenta directivă. Acestea notifică Comisiei orice astfel de măsuri.
   (3)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 21
   Prezenta directivă se adresează statelor membre.

      Adoptată la Luxemburg, 24 iunie 1993.

            Pentru Consiliu

            Președintele

         B. WESTH

      (1)  JO C 172, 8.7.1992, p. 16.

      (2)  JO C 150, 31.5.1993.

      (3)  JO C 19, 25.1.1993, p. 4.

      (4)  JO L 46, 19.2.1991, p. 1.

      (5)  JO L 224, 18.8.1990, p. 19, astfel cum a fost modificată ultima dată prin Decizia 92/438/CEE (JO L 243, 25.8.1992, p. 27).

      (6)  Directiva 90/667/CEE a Consiliului din 27 noiembrie 1990 de stabilire a normelor veterinare privind eliminarea și transformarea deșeurilor animale, introducerea lor pe piață și protecția împotriva agenților patogeni din hrana pentru animale de origine animală sau din pește și de modificare a Directivei 90/425/CEE (JO L 363, 27.12.1990, p. 51), modificată prin Directiva 92/118/CEE (JO L 62, 15.3.1992, p. 49).
   ANEXA A
   LABORATOARELE NAȚIONALE DE REFERINȚĂ PENTRU BOLILE PEȘTILOR

               Belgia

               :

                           Institut National de Recherches Vétérinaires

                           Groeselenberg, 99

                           1180, Bruxelles.

               Danemarca

               :

                           Statens Veterinære Serumlaboratorium

                           Lansbrugsministeriet

                           Hangøvej 2

                           8200 Aarhus N.

               Germania

               :

                           Bundesforschungsanstalt für Viruskrankenheiten der Tiere

                           Anstaltsteil Insel Riems

                           O-2201 Insel Riems.

               Grecia

               :

                           Εργαστήριο Ιχθυοπαθολογίας και Βιοπαθολογίας Υδρόβιων Οργανισμών

                           Κέντρο Κτηνιατρικών Ιδρυμάτων Αθηνών

                           Ινστιτούτο Λοιμωδών και Παραστικών Νοσημάτων,

                           Νεαπόλεως 25, Αγία Παρασκευή Αττικής

                           153 10 Αθήνα.

               Spania

               :

                           Laboratorio de Sanidad y Produccion Animal de Algete

                           Madrid.

               Franța

               :

                           Centre National d'Etudes Vétérinaires et Alimentaires

                           Laboratoire Central de Recherches Vétérinaires

                           22, rue Pierre Curier

                           BP 67

                           94703 Maisons-Alfort CEDEX.

               Irlanda

               :

                           Fisheries Research Centre

                           Abbotstown

                           Castleknock

                           Dublin 15.

               Italia

               :

                           Istituto Zooprofilattico Sperimentale delle Venezie

                           Sezione Diagnostica di Basaldella di Campoformido

                           Laboratorio di Ittiopatologia

                           Via della Roggia 92

                           33030 Basaldella di Campoformido (Udine).

               Luxemburg

               :

                           Institut National de Recherches Vétérinaires

                           Groeselenberg, 99

                           1180, Bruxelles.

               Țările de Jos

               :

                           Centraal Diergeneeskundig Institut

                           Hoofdgebouw

                           Edelhertweg 15

                           8219 PH Lelystad

                           Postbus 65

                           8200 AB Lelystad.

                           Centraal Diergeneeskundig Institut

                           Vestiging Virologie

                           Houtribweg 39

                           8221 RA Lelystad

                           Postbus 365

                           8200 AJ Lelystad.

               Portugalia

               :

                           Laboratorio Nacional de Investigaçăo Veterinaria

                           Estrada de Beneficia 701

                           1500 Lisboa.

               Regatul Unit

               :

                           Fish Disease Laboratory

                           14 Albany Road

                           Granby Industrial Site

                           Weymouth Dorset DT4 9TU.

                           The Marine Laboratory

                           PO Box 101

                           Victoria Road

                           Aberdeen A89 8DB.

         ANEXA B
   LABORATORUL COMUNITAR DE REFERINȚĂ PENTRU BOLILE PEȘTILOR

               Statens Veterinære Serumlaboratorium

               Landbrugsministeriet

               Hangøvej 28200 Aarhus N

               Denmark.

         ANEXA C
   FUNCȚIILE ȘI SARCINILE LABORATORULUI DE REFERINȚĂ AL COMUNITĂȚII PENTRU BOLILE LA PEȘTE
   Funcțiile și sarcinile laboratorului comunitar de referință pentru bolile din listele I și II sunt:

               1.

               să coordoneze, în consultare cu Comisia, metodele folosite în statele membre pentru diagnosticarea bolii în cauză, în special prin:

                           (a)

                           tipizarea, depozitarea și furnizarea de ramuri de agenți patogeni ai bolii relevante pentru teste serologice și prepararea antiserurilor;

                           (b)

                           furnizarea serurilor standard și a altor reactivi de referință laboratoarelor naționale de referință cu scopul de a standardiza testele și reactivii folosiți în fiecare stat membru;

                           (c)

                           alcătuirea și păstrarea unei colecții de ramuri și izolați ai agenților patogeni relevanți;

                           (d)

                           organizarea periodică de teste comparative ale procedurilor de diagnosticare la nivel comunitar;

                           (e)

                           colectarea și confruntarea datelor și informațiilor privind metodele de diagnosticare folosite și rezultatele testelor efectuate în Comunitate;

                           (f)

                           caracterizarea izolaților de agenți patogeni ai bolii relevante prin cele mai moderne și potrivite metode pentru a permite o mai bună înțelegere a epizootiologiei bolii;

                           (g)

                           armonizarea permanentă cu cele mai recente descoperiri în materie de supraveghere, epizootiologie și prevenire a bolilor în cauză din întreaga lume;

                           (h)

                           menținerea expertizei cu privire la agentul patogen al bolii în cauză și la alți agenți patogeni în cauză pentru a permite un diagnostic diferențial rapid;

                           (i)

                           dobândirea de cunoștințe solide cu privire la prepararea și utilizarea produselor imunologice veterinare folosite pentru controlul și eradicarea bolilor relevante;

               2.

               să ajute în mod activ la diagnosticarea focarelor bolii în cauză în statele membre prin primirea de izolați ai agentului patogen pentru efectuarea diagnosticului de confirmare, a caracterizării și a studiilor epizootice;

               3.

               să faciliteze formarea și reconversia de experți în diagnosticarea de laborator cu privire la armonizarea tehnicilor de diagnostic pe tot cuprinsul Comunității;

               4.

               să colaboreze în ceea ce privește metodele de diagnosticare a bolilor din lista I cu laboratoarele competente din țările terțe unde aceste boli sunt frecvente.

         ANEXA D
   CRITERIILE MINIME PENTRU PLANURILE DE INTERVENȚIE
   Planurile de intervenție îndeplinesc cel puțin următoarele criterii:

               1.

               stabilirea unui centru național de criză care să coordoneze toate măsurile de control luate în statul membru respectiv;

               2.

               întocmirea unei liste cu centrele locale de control al bolii, cu echipamentele adecvate de control al bolii la nivel local;

               3.

               furnizarea de informații detaliate cu privire la personalul implicat în măsurile de control, la calitățile și la responsabilitățile lor;

               4.

               fiecare centru local de control al bolii trebuie să poată contacta rapid persoana sau organizația implicată direct sau indirect în apariția bolii;

               5.

               sunt disponibile echipamente și materiale pentru ca măsurile de control să poată fi efectuate corect;

               6.

               se furnizează instrucțiuni detaliate cu privire la acțiunile ce vor fi luate la suspectarea și confirmarea unei infecții sau contaminări;

               7.

               efectuarea de programe de instruire pentru a menține și dezvolta cunoștințele privind procedurile administrative și de teren;

               8.

               laboratoarele de diagnostic trebuie să aibă posibilitatea unei examinări post-mortem, capacitatea necesară pentru serologie, histologie etc. și trebuie să aibă cunoștințele și capacitatea necesare unei diagnosticări rapide (în acest scop trebuie să fie adoptate dispoziții pentru transportul rapid al probelor);

               9.

               se adoptă prevederi pentru a conferi puterea legală necesară pentru punerea în aplicare a planurilor de intervenție.


title: Directiva 96/75/CE a Consiliului din 19 noiembrie 1996 privind sistemele de navlosire și de stabilire a prețurilor în transportul național și internațional pe căile navigabile interioare în Comunitate

text:
110                  RO                               Jurnalul Oficial al Uniunii Europene                                            07/vol. 4

31996L0075

27.11.1996                                 JURNALUL OFICIAL AL COMUNITĂȚILOR EUROPENE                                                 L 304/12

                                             DIRECTIVA 96/75/CE A CONSILIULUI
                                                      din 19 noiembrie 1996
             privind sistemele de navlosire și de stabilire a prețurilor în transportul național și internațional pe căile
                                                navigabile interioare în Comunitate

CONSILIUL UNIUNII EUROPENE,                                                adopta măsuri corespunzătoare, în conformitate cu procedura
                                                                           comitetului consultativ,
având în vedere Tratatul de instituire a Comunității Europene, în
special articolul 75,

având în vedere propunerea Comisiei (1),                                   ADOPTĂ PREZENTA DIRECTIVĂ:

având în vedere avizul Comitetului Economic și Social (2),
                                                                                Articolul 1
hotărând în conformitate cu procedura stabilită în articolul 189c
din tratat (3),
                                                                           În înțelesul prezentei directive:
întrucât acumularea problemelor privind saturarea căilor rutiere
și feroviare, siguranța transportului, economisirea energiei și cali-      (a) „sistem de navlosire prin rotație” înseamnă un sistem care
tatea vieții cetățenilor cer, în interesul public, o mai mare                  constă din alocarea într-o bursă de navlu a cererilor de
dezvoltare și o mai bună utilizare a potențialului de transport ofe-           operațiuni de transport, la prețuri fixate anterior și în condiții
rit de căile navigabile interioare, în special prin îmbunătățirea              făcute cunoscute de către clienți, în baza ordinii în care navele
competitivității sale;                                                         devin disponibile după descărcare. Transportatorilor li se cere,
                                                                               în ordinea înscrierii în rotație, să aleagă un transport dintre
întrucât diferențele dintre legislațiile interne privind sistemele de          cele oferite. Cei care nu fac nici o alegere își păstrează totuși
exploatare comercială a transportului pe căile navigabile inte-                poziția în ordine;
rioare nu favorizează buna funcționare a pieței interne în acest
sector; întrucât, în consecință, ar trebui introduse dispoziții            (b) „transportator” înseamnă un proprietar sau un operator al
comune la nivel comunitar pentru întreaga piață a căilor naviga-               unuia sau mai multor nave fluviale;
bile interioare, în conformitate cu Rezoluția Consiliului din
24 octombrie 1994 privind îmbunătățirile structurale în
transportul pe căile navigabile interioare (4);                            (c) „autoritate competentă” înseamnă autoritatea numită de statul
                                                                               membru pentru a gestiona și organiza sistemul de navlosire
                                                                               prin rotație;
întrucât buna funcționare a pieței interne impune adaptarea trans-
portului pe căile navigabile interioare la organizarea navlosirii
prin rotație, pentru a ajunge la o mai mare flexibilitate comercială       (d) „perturbare gravă a pieței” înseamnă apariția, pe piața trans-
și la un sistem al libertății de navlosire și stabilire a prețurilor;          portului pe căi navigabile interioare, a unor probleme speci-
                                                                               fice acestei piețe de natură să producă un exces major și
întrucât, în acest sens, ar trebui să se prevadă o perioadă de tran-           susceptibil să dureze al ofertei față de cerere, devenind astfel
ziție, domeniul sistemului de rotație fiind limitat gradual pentru             o amenințare gravă la adresa stabilității financiare și
ca transportatorii să se adapteze la condițiile unei piețe libere și,          supraviețuirii unui mare număr de transportatori pe căi navi-
dacă este cazul, să stabilească grupări comerciale mai potrivite               gabile interioare, cu excepția cazului în care previziunile pe
necesităților logistice ale expeditorilor;                                     termen scurt și mediu pentru piața în cauză indică
                                                                               îmbunătățiri substanțiale și de durată.
întrucât, în conformitate cu principiul subsidiarității, este necesar
și oportun să se stabilească un calendar unitar la nivel comunitar
pentru liberalizarea graduală a pieței, lăsând în același timp                                          Articolul 2
statelor membre responsabilitatea punerii în aplicare a acestei
liberalizări;
                                                                           În domeniul transportului intern și internațional pe căi navigabile
întrucât trebuie adoptate dispoziții pentru a permite să se ia             interioare în Comunitate, contractele se încheie în mod liber între
măsuri privind piața transportului în cazul unei perturbări grave;         părțile în cauză și prețurile se negociază în mod liber.
întrucât, în acest sens, Comisiei trebuie să i se acorde puterea de a

(1) JO C 318, 29.11.1995, p. 8.                                                                         Articolul 3
(2) JO C 39, 12.2.1996, p. 96.
(3) Aviz al Parlamentului European din 13 februarie 1996 (JO C 65,
    4.3.1996, p. 32), Poziția comună a Consiliului din 27 iunie 1996       Fără a aduce atingere articolului 2, statele membre pot, pentru o
    (JO C 264, 11.9.1996) și Decizia Parlamentului European din 17 sep-    perioadă de tranziție care nu depășește 1 ianuarie 2000, să păs-
    tembrie 1996 (JO C 320, 28.6.1996).                                    treze un sistem de tarife minime obligatorii și sisteme de navlosire
(4) JO C 309, 5.11.1994, p. 5.                                             prin rotație, cu condiția:
 ---pagebreak--- 07/vol. 4           RO                                Jurnalul Oficial al Uniunii Europene                                                    111

— să se conformeze condițiilor prevăzute la articolele 4, 5 și 6;          — contracte de tonaj în care transportatorul se angajează să
                                                                             transporte, într-o perioadă stabilită în contract, un anumit
                                                                             tonaj în schimbul plății unui navlu pe tonă. Contractul se
— ca sistemele de rotație și de stabilire a prețurilor impuse să fie
                                                                             încheie în mod liber între părți și trebuie să implice loturi
  accesibile în mod liber în aceleași condiții tuturor transporta-
                                                                             mari;
  torilor statelor membre.

                                                                           — contracte pentru voiaje unice sau multiple.
                             Articolul 4

                                                                                Articolul 7
În perioada de tranziție prevăzută în articolul 3, următoarele nu
se supun sistemelor de navlosire prin rotație:
                                                                           (1) În cazul unei perturbări serioase a pieței transportului pe căi
(a) petrolul și benzina, încărcăturile lichide și solide în vrac,          navigabile interioare, Comisia, fără a aduce atingere Regulamen-
    încărcăturile speciale cum ar fi încărcăturile grele și                tului (CEE) nr. 1101/89 al Consiliului din 27 aprilie 1989 privind
    indivizibile, transportul containerizat, transportul în interio-       îmbunătățirile structurale în transportul pe căile navigabile
    rul zonelor portuare, orice tip de transport pe cont propriu și        interioare (1), la cererea unui stat membru, poate să ia măsuri
    orice tip de operațiune de transport deja în afara sistemului de       adecvate, în special măsuri destinate să prevină orice nouă creștere
    navlosire prin rotație;                                                a capacității de transport oferite pe piața în cauză. Decizia se ia în
                                                                           conformitate cu procedura stabilită în articolul 8 alineatul (2).
(b) încărcături care nu pot fi tratate eficient prin intermediul aces-
    tor sisteme, în special:                                               (2) În cazul unei cereri de măsuri adecvate din partea unui stat
                                                                           membru, se ia o decizie într-o perioadă de trei luni de la primirea
    — transport care necesită echipament de manipulare a măr-              cererii.
      furilor;
                                                                           (3) Cererea unui stat membru pentru luarea unor măsuri adec-
    — transport combinat, și anume transport intermodal în care            vate trebuie însoțită de toate informațiile necesare pentru a eva-
      rutele sunt în principal pe căi navigabile interioare și             lua situația economică în sectorul în cauză, în special:
      intervalele inițiale și/sau terminale (cât se poate de scurte)
      sunt prin transport rutier sau feroviar.
                                                                           — indicarea costurilor și prețurilor medii pentru diferitele tipuri
                                                                             de transport;

                             Articolul 5
                                                                           — rata utilizării calei;

În perioada de tranziție prevăzută în articolul 3, statele membre
                                                                           — previziunea cererii.
iau măsurile necesare pentru a maximiza flexibilitatea sistemelor
de navlosire prin rotație, în special:
                                                                           Aceste informații pot fi utilizate numai în scopuri statistice. Nu
— oferindu-le expeditorilor șansa de a încheia contracte pentru            pot fi utilizate în scopuri fiscale sau comunicate unor terți.
  voiaje multiple, adică o serie de voiaje succesive utilizând
  aceeași navă;
                                                                           (4) Deciziile luate în conformitate cu prezentul articol, care nu
                                                                           pot depăși durata perturbării pe piață, sunt notificate imediat
— prevăzând ca voiajele unice sau multiple oferite de două ori             statelor membre.
  consecutiv în baza sistemului de navlosire prin rotație fără
  găsirea unei cereri să fie scoase din sistem și negociate în mod
  liber.
                                                                                Articolul 8

                             Articolul 6                                   (1) Comisia este sprijinită de Comitetul instituit de Directiva
                                                                           91/672/CEE (2).
În termen de doi ani de la intrarea în vigoare a prezentei directive,
statele membre implicate în sistemele de navlosire prin rotație iau        (2) Reprezentantul Comisiei prezintă Comitetului un proiect al
măsurile necesare pentru a permite expeditorilor să poată alege            măsurilor ce urmează a fi luate. Comitetul își dă avizul cu privire
liber între trei tipuri de contract:                                       la proiect, dacă este necesar prin votare, în termenul pe care pre-
                                                                           ședintele îl poate stabili în funcție de urgența subiectului în cauză.
— contracte pe bază de timp, inclusiv contracte de leasing, în
  care transportatorul pune una sau mai multe nave și echipaje
  în mod exclusiv la dispoziția unui client pentru o anumită               (1) JO L 116, 28.4.1989, p. 25, astfel cum a fost modificat ultima dată
  perioadă de timp pentru transportul mărfurilor pentru acest                  prin Regulamentul (CE) nr. 2254/96 (JO L 304, 27.11.1996, p. 1).
  client în schimbul plății unei anumite sume de bani pe zi.               (2) JO L 373, 31.12.1991, p. 29, astfel cum a fost modificată prin Actul
  Contractul se încheie în mod liber între părți;                              de aderare din 1994.
 ---pagebreak--- 112                 RO                              Jurnalul Oficial al Uniunii Europene                                            07/vol. 4

Avizul este consemnat în procesul verbal; în plus, fiecare stat                                      Articolul 10
membru are dreptul să ceară să i se înregistreze poziția în procesul
verbal.
                                                                         Prezenta directivă intră în vigoare în a treia zi de la publicarea în
Comisia ține seama în cea mai mare măsură de avizul emis de              Jurnalul Oficial al Comunităților Europene.
comitet. Aceasta informează comitetul cu privire la modul în care
avizul este luat în considerare.

                                                                                Articolul 11
                            Articolul 9

(1) Statele membre pun în aplicare actele cu putere de lege și           Prezenta directivă se adresează statelor membre.
actele administrative necesare aducerii la îndeplinire a prezentei
directive până la 1 ianuarie 1997. Statele membre informează
imediat Comisia cu privire la aceasta.

Când statele membre adoptă aceste dispoziții, ele conțin o
trimitere la prezenta directivă sau sunt însoțite de o asemenea          Adoptată la Bruxelles, 19 noiembrie 1996.
trimitere în momentul publicării lor oficiale. Statele membre
adoptă metoda de efectuare a acestei trimiteri.                                                             Pentru Consiliu

(2) Statele membre comunică Comisiei textul dispozițiilor de                                                  Președintele
drept intern pe care le adoptă în domeniul reglementat de pre-
zenta directivă.                                                                                H. COVENEY